Ilbieraħ, il-Ministru Ian Borg flimkien mal-Ministru tal-Edukazzjoni Justyne Caruana nedew il-proġett ta' karozzi tal-linja elettriċi u mingħajr xufier, li se jiġi introdott fix-xhur li ġejjin. Dawn il-karozzi se jkunu qed jaħdmu permezz ta' intelliġenza artifiċjali. Dan il-proġett sar b'kollaborazzjoni bejn il-Malta Public Transport u l-Università ta' Malta, u fix-xhur li ġejjin se jkun qed jiġi ttestjat fuq erba' rotot differenti li se jkunu jiffurmaw parti min-network tat-trasport pubbliku attwali. L-erba' rotot se jkunu d-dawra tal-Università ta' Malta u l-isptar Mater Dei, il-Park tal-familja f'Ta' Qali, mill-Esplora sa Smart City fil-Kalkara, u Triq ir-Repubblika l-Belt Valletta.